סנטינלים

הסנטינלים הם תושבים ילידים בני האי צפון סנטינל שבמפרץ בנגל, הודו. הם נחשבים לאחד העמים המבודדים ביותר בעולם. בניגוד לשבטים אחרים באי, הסנטינלים מסרבים באופן עקבי לכל אינטראקציה עם העולם החיצון. הם עוינים כלפי אנשים מבחוץ והרגו אנשים אשר נחתו באי. ישנו חוסר וודאות לגבי גודל השבט. והערכות נעות בין 15 ל-500 תושבים, אך רוב ההערכות נעות בין 50 ל-200 איש.
ממשלת הודו מגדירה קבוצה זו כקבוצה שבטית פגיעה במיוחד. זאת לאור היותה השריד האחרון על כדור הארץ מהתקופה הפרה-נאוליתית. ב-1956, הכריזה ממשלת הודו על האי צפון סנטינל כשמורה שבטית ואסרה על כניסה לתחום של 3 מייל (4.8 קילומטר) מהאי. גם צילום אסור לגמרי, ובשנת 2017 נקבע כי מי שיצלם את השבטים ירצה עונש של עד שלוש שנות מאסר.
מבחינה מעמדית הם שייכים למעמד של האנדמנים.

היסטוריה

המומחים מאמינים שהסנטינלים היגרו מאפריקה לאזור האוקיינוס ההודי לפני כמעט 50 אלף שנה. כשהבריטים ניסו להתיישב באיי אנדמן באוקיינוס ההודי בסוף המאה ה-18 הם העריכו שהשבט מונה כ-8,000 איש.

מראה

לסנטינלים יש עור כהה ועשוי להיות נמוכים מבני אדם ממוצעים. לפי דיווחו של היינריך הארר גובה של גבר סנטינלי הוא כ-1.6 מטר, אולי בגלל גמדות איים, תזונה, או פשוט תורשה גנטית. לפי מחקר משנת 2014 אורך גובהם הממוצע לא עולה על 1.65 מטרים, עורם שחור ובוהק ושיניהם מיושרות היטב. הם לא הראו סימנים של השמנת יתר, ושריריהם בולטים ביותר.

האוכלוסייה

האוכלוסייה הוערכה בין 15 ל-500 אנשים, אך רוב ההערכות נעות בין 50 ל-200. במפקד האוכלוסין של הודו בשנת 2001, תועדו באופן רשמי 21 גברים ו-18 נשים. סקר זה נערך מרחוק ולא יכול להיות מדויק. עשר שנים מאוחר יותר, מפקד האוכלוסין של הודו לשנת 2011 תיעד 12 גברים ו-3 נשים. תיעוד משנת 2014 איתר שש נשים ושבעה גברים (שנראו מתחת לגיל 40) ושלושה ילדים מתחת לגיל 4.
לא ברור אם יודעים כיצד להבעיר אש, אם כי מחקרים הראו שהם משתמשים באש.

עיסוק

סנטינלסי הם ציידים-לקטים. הם משתמשים בחצים וקשתות כדי לצוד את החיות באי המיוער, ואוספים ענפים כדי לבנות בתים. תושבי האי אוכלים דגים וצבים, חוגרים למותניהם חגורות עשויות מקליפות עצים. אנשי השבט מסתובבים כמעט עירומים. הנשים לובשות מחרוזות מסביב למותניים, לצוואר ולראש. הגברים לובשים שרשראות וסרטים על הראש. חלק מאנשי השבט צובעים את פניהם.

שפה

משום שהם חיים בבידוד מוחלט, כמעט דבר אינו ידוע על שפתם של הסנטינלים, ולכן היא מוגדרת כ"שפה בלתי מסווגת". הסנטינלים אינם דוברים את שפתו של שבט ג'וארה השכן. קיים חוסר ודאות לגבי מידת הדמיון בין שפתם לשפת השבט בשכן אונג', אם בכלל יש כזה.

בידוד

בני השבט שוכנים על האי מעל ל-60 אלף שנה. במשך שנים רבות, שבט הסנטינל לא רצה קשר עם הציוויליזציה. הם פועלים ברשות עצמם כקהילה עצמאית ברשות אוטונומית שבאיי אנדמאן. לעומתם, חמשת השבטים באיים השכנים נמצאים בקשרים שונים עם האדם המודרני ונהנים מעזרתו. איש אינו מדבר את שפתם, אינו מכיר את אמונותיהם ואינו מקיים עמם קשרי מסחר. ניסיונות הגישור עם השבט המבודד החלו כבר ב-1967, כשהאנתרופולוג ת.נ פאנדיט ומשלחתו הגיעו לאי מטעם ממשלת הודו בניסיון להתחבר עם התושבים. אנשי השבט לא נהגו באלימות אך הבהירו לו שהם אינם רצויים. במרץ 1970, משלחת של פאנדיט מצאה עצמה שוב במפגש עם הסנטינלזים אך גם זה לא הניב תוצאות. עם זאת, ב-4 בינואר 1991, 28 גברים, נשים וילדים מהשבט פנו לפאנדיט וקבוצתו מבלי לתקוף אותם, אך נסוגו במהרה לתוך היער. ככל הידוע, מאז לא דווח על מפגש פנים אל פנים עם סנטינלזי.
בשל הבידוד שלהם, הם ככל הנראה רגישים למחלות נפוצות כמו שפעת וחצבת. בשל כך, קשר עם העולם החיצון יעמיד אותם בסכנת הידבקות ומוות.
ב-2004, חג מעל האי מסוק של הרשויות לאחר רעידת האדמה והצונאמי באוקיינוס ההודי וההערכה הייתה שכל יושבי האי נספו. להפתעת צוות ההצלה שעל המסוק, ילידי האי תקפו אותם במטר חצים.
ב-2006 הרגו אנשי השבט שני דייגים הודים שסירתם נסחפה אל האי. הם המתינו שבוע ואז קשרו אותם למקלות במבוק עם הפנים לחוף, כדחלילים. מסוק של משמר החופים של הודו שנשלח להשיב את הגופות, שב על עקבותיו בעקבות מטח של חצים, וגופותיהם מעולם לא נמצאו.

מותו של ג'ון אלן צ'או

בנובמבר 2018 יצא ג'ון אלן צ'או, מסיונר אמריקאי בן 27, אל האי כדי לחקור את השבט ולהכיר לו את הנצרות. צ'או הגיע לאי בעזרת דייגים מקומיים, למרות האיסור החוקי על כך. בני השבט, הקיפו את צ'או ותקפו אותו. הם ירו בו מטר של חצים, כרכו חבל סביב צווארו וגררוהו עד שהוציא נשמתו. שבעת הדייגים אשר ארגנו את הסיור נבהלו לנוכח המחזה הטרגי וברחו מהמקום. לאחר מכן הם נעצרו על ידי המשטרה ההודית.
על פי המשטרה המקומית, החל מ-15 בנובמבר צ'או הגיע לאי פעמיים או שלוש בסירת קאנו. מטרתו הייתה "לייסד את ממלכת ישו באי". הוא הביא להם מתנות דוגמת מספריים, סיכות ביטחון וכדור. משטרת הודו וצוות מומחים ניסו לגבש תוכנית להחזרת גופתו של צ'או אך ללא הועיל.